Скутаре

Скутарѐ е село в Южна България. То се намира в община Марица, област Пловдив.

География 
Село Скутаре се намира на 5 километра североизточно от град Пловдив. След него в същата посока са селата Рогош, Маноле, Манолско Конаре и др.

История 
Създадено е през VІІ век под името Скутарион, според историческите данни и сведения. Считано е за епископски център в Пловдивската епархия. За възникналите противоречия относно местонахождението на епископията на Скутарион е важно мнението на професор Петър Мутафчиев, който поддържа тезата, че търсеният град Скутарион се е намирал именно тук. В подкрепа на това мнение идват и следите на голямо селище в местността „Юрта“ на 1.5 км. в северозападна посока, където са открити зидове от постройки, монети и кюпове, което доказва, че там е съществувало селище.

Църквата „Свети Пророк Илия“ – е построена през 1879 г.

Първото училище в село Скутаре е било построено още по време на османската власт. Намирало се е в двора на църквата. Един от първите учители преди Освобождението е бил даскал Трифон, известен като поп Трифон. През 1907 г. по време на учителстването на Димитър Попгеоргиев е построена сградата на новото училище – ОУ „Климент Охридски“. Първите местни учители са били Атанас Тодоров – около 1890 г. и Атанас Попов – директор – син на Димитър Попгеоргиев.

През 20-те години на XX век в селото за кратко съществува толстоистка колония.

Читалище „Светлина“ – е основано през 1927 г.

През селото минава ж.п линията за Бургас и София.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 
В околностите на Скутаре са намерени доста монети, между които римски, колониални и византийски анонимни от времето на Иван Цимисхий 969 – 976 г. В оризище близо до селото е намерена една бронзова статуетка на Зевс, висока 15.5 см. Към днешна дата статуетката може да се види в Пловдивския музей. В селското землището се намирали и осем различни по големина могили.

В селото се организират събори 2 пъти годишно – единият е на Великден, а другият – на Илинден.

Бележити личности 
Бележити личности на село Скутаре са Хубен Неделчев Хубенов, Васко Илиев Добрев и Стоян Стоянов.
 Хубен Хубенов е роден през 1929 г. Син на свещеника Неделчо Хубенов. Основното си образование завършва в селото, средното и висшето – в град Пловдив. Работи като лекар интернист, фито- и кинезетерапевт, с научни публикации по вътрешни болести и клинична цитология. Член на Съюза на българските писатели и на Клуба на писателите лекари. Има издадени над 10 книги с различна тематика. Хубенов е античен историк и полиглот – ползва 15 чужди езика.
 Васко Добрев е роден на 11 август 1956 г. в град Пловдив. Основното си образование завършва в село Скутаре, средното – в град Пловдив, висшето – в Русенския университет през 1983 г. Защитил е дисертация за доктор на техническите науки. Доцент в Русенския университет.
 Стоян Стоянов е роден през 1983 г. в Пловдив и по-късно се заселва в Скутаре с родителите си. Защитава дисертация за доктор в корпоративните финанси в университета в Ню Йорк. Носител на награди в областта на икономиката и финансите.

Източници 

Села в област Пловдив
Населени места в община Марица